"Setswana Puotlaleletso ya Ntlha (FAL)/P1 3 DBE/Ngwanaitseele 2017 NSC KAROLO YA A: TEKATLHALOGANYO POTSO 1 1.1 Buisa temana e e latelang, mme morago o arabe dipotso. TEMANA A 1 Mafatlhe a simolola ka gore: 'Banaka, ke a bona le ntse le gola, mme nna le mmaalona dikala tsa modubu di setse di bonala mo go rona, ke keletso ya rona gore re le rute tsotlhe tse di siameng, go le tsenya sekolo gore le rutege le tle le se lelele metsotso. Se re se dira gore le tle le itse go iphedisa fa le setse le le banna le basadi, e se re gongwe la gaisiwa ke 5 dithaka tsa lona, mme la lela ka rona. Ga re batle le nnele go re rogaka re setse re le kwa mabitleng gore ga re a ka ra le direla sele le sele jaaka bana ba bosemangmang fa le setse le bona dilo tsa lona di sa le tsamaele sentle.' 2 'Gompieno ke rata go le ruta kgang e kgolo mo botshelong jwa motho. 10 Le se ke la tsaya gore le sa ntse le le bannye la tla la tlhagelwa ke tseo ke tlileng go le bolelela tsona. Ee, re a dumela gore gongwe di ka se ka tsa le tlhagela re sa ntse re na le lona, fela le tla gola le lona; fela ke a itse gore bontsi jwa lona le eletsa o ka re le ka bo le setse le godile, le le banna le medile ditedu kgotsa le le basadi ba ba setseng ba dira. Se ga 15 se sepe le tla bona fa le ntse le gola gore re tshwere mathata. Ke a le bolelela banaka ga go motho yo o sa tsheleng ka fa tlase ga molao, le rona re ntse re laelwa le gompieno.' 3 'Ke rata le ntheetse sentle gonne ga ke batle ka moso fa le bona le aparetswe ke leru le lentsho le bo le lela ka rona.' 20 A didimala, mme morago a tswelela pele: 'Kgangkgolo mabapi le molao o ke buang ka ona, ke kgang ya nako. Nako ke yona selo sa ntlha sa botlhokwa mo botshelong jwa motho, e le tshwanetseng go e tlhokomela. Ka mafoko a mangwe motho o tshwanetse go dira sengwe le sengwe ka nako e e tshwanetseng. Fa o laelwa go dira sengwe, o se ke wa nna wa 25 inanatha wa re o tla se dira morago ga nakwana ka gonne tiego e tsala tatlhego, e bile ditlamelwana tsa pula di baakanngwa e sa le gale. Dira gore o dire dilo ka nako le motsotso o o di neelwang ka ona. Batho ba le bantsi o tla utlwa motho wa teng a ntse a re, ''Fa e sa le ke re ke tla dira sa gore le gore …'' a feleletse a lebetse.' 30 4 'Fa le ka tlotla nako, melaonyana e mengwe mo matshelong a lona e tla direga bonolo,' fa a se na go rialo a leba fa fatshe. 'Kgang ya bobedi ke gore, le ithute go reetsa ka tsebe tsoopedi fa motho a bua le lona. Fa le ka nna tsebe ntlha mo dilong tsotlhe, le itse gore le setse le iponetse botlhale, e leng lona leruo lwa nnete mo botshelong 35 jwa motho. Tlotlang ba bagolo le ba bannye, le ithute go nna boikokobetso mo go mongwe le mongwe. Go nna manganga, go ithabukanya, go itira … le dikomano ke tsona dilo tse di digang seriti le botho jwa motho, e bile di feleletsa di mo sentse, di mo tsentse botlhokotsebe.' A gatelela kgang ya gagwe. 40 Kwalololo e ileditswe Phetla"